**FITOSANITARNA INSPEKCIJA - Izvještaj za april 2023**

**Unutrašnja kontola**

Fitosanitarni inspektori su u aprilu vršili inspekcijski nadzor u oblasti zdravstvene zaštite bilja, nadzor u objektima za proizvodnju sjemenskog i sadnog materijala, objektima za promet i skladištenje sjemenskog i sadnog materijala (na veliko i malo), objektima za promet sredstava za ishranu i zaštitu bilja (na veliko i malo).

Cilj kontrola je provjera stepena ispunjenosti propisanih zahtjeva u skladu sa propisima iz oblasti zdravstvene zaštite bilja, sjemena i sadnog materijala, sredstava za zaštitu i ishranu bilja, bezbjednosti hrane i drugih zakona iz nadležnosti ove inspekcije. U izvještajnom periodu nastavljene su kontrole u oblasti bezbjednosti hrane odnosno rezidua pesticida i drugih kontaminenata u hrani. Vršena je kontrola zdravstvenog stanja bilja i praćenje štetnih organizama bilja, a naročito u skladištima sjemenskog i merkantilnog krompira u cilju utvrđivanja mogućeg prisustva štetnih organizama, vršena je i kontrola: podnošenja prijava za proizvodnju u postupku sertifikacije sjemenskog i sadnog materijala, kontrola propisanih uslova za rasadnike, kontrola objekata za promet pesticida i đubriva u pogledu ispunjenosti propisanih uslova, kontrola registrovanih sredstava za zaštitu i ishranu bilja na fizičko-hemijske osobine, kvaliteta sjemenskog materijala u prometu (uzorci: paprika, paradajz, grašak, brokoli, heljda) i uslova u objektima za njihovo skladištenje i čuvanje.

U izvještajnom periodu u unutrašnjoj kontroli izvršeno je ukupno 81 inspekcijskih kontrola.

Broj inspekcijskih pregleda na osnovu:

* zakona o zdravstvenoj zaštiti bilja: 13 kontrola;
* zakona o sadnom materijalu: 18 kontrola;
* zakona o sjemenskom materijalu poljoprivrednog bilja: 22 kontrola;
* zakona o sredstvima za ishranu bilja: 14 kontrola; i
* zakona o sredstvima za zaštitu bilja: 14 kontrola.

U dva slučaja utvrđene su nepravilnosti, a inspektori su preduzeli upravne mjere i radnje kojima se eliminiše rizik, u skladu sa principom srazmjernosti.

Tokom navedenih inspekcijskih kontrola fitosanitarni inspektori uzeli su 2 uzorka.

Osim uzorkovanja vršene su i dodatne kontrole štetnih organizama bilja primjenom brzih testova. Izvršena su testiranja uzoraka bilja na prisustvo gljive *Phytophthora spp*, na prisustvo bakterije *Erwinia amylovora*, na prisustvo bakterije *Ralstonia solonacearum* svi testovi su dali negativan rezultat.

**Kontrola uvoza i izvoza**

Fitosanitarni inspektori su u aprilu vršili kontrolu uvoza hrane biljnog porijekla (voće, povrće, žitarice i ostala hrana biljnog porijekla koja je podvrgnuta jednostavnom procesu prerade mljevenjem, sušenjem i sl.), hrane neživotinjskog porijekla koja podliježe pojačanim službenim kontrolama na mjestima unošenja i hrane za životinje biljnog porijekla, sjemena i sadnog materijala, sredstava za zaštitu i ishranu bilja, kao i bilja, biljnih proizvoda i objekata pod nadzorom sa aspekta zdravstvene zaštite.

Fitosanitarna inspekcija je u aprilu izvršila pregled ukupno 1656 pošiljki (uvoz/izvoz) i to:

* 1155 pošiljki pri uvozu;
* 75 pošiljki u provozu;
* 7 ovjera carinskih deklaracija;
* 376 pošiljki za izvoz;
* 26 pošiljki za reexport.

i

Izdato je 17 rješenja o zabrani uvoza i to: 10 rješenja o vraćanju pošiljki i 7 rješenja o uništenju pošiljki.

Ukupno je uzeto 360 uzoraka pri uvozu od čega je za 15 uzoraka laboratorijski utvrđeno da ne odgovaraju propisanim zahtjevima.

U aprilu, labaoratorijski je ispitano 31.16% pošiljki iz uvoza.

Osim uzorkovanja prilikom uvoza vršene su i dodatne kontrole sadnog materijala primjenom brzih testova na: *Erwinia amilovora*, *Phytophtora sp.*, *Ralstonia solanacearum* svi su bili negativni*.*

**Nebezbjedne uništene/vraćene pošiljke**

Zbog utvrđenih neusaglašenosti sa propisanim zahtjevima sprječeno je stavljanje na tržište 790 komada voćnih i sadnica ukrasnog bilja i 65.687,90 kg proizvoda iz uvoza i to:

* **vraćanje pošiljki**: 1 pošiljka sjemena paprike u količini od 3,90 kg, 1 pošiljka mladog luka u količini od 190,00 kg, 3 pošiljke krastavca u količini od 19.144,00 kg, 1 pošiljka jagoda u količini od 765,00 kg, 1 pošiljka voćnih i sadnica ukrasnog bilja u količini od 700 komada, 1 pošiljka sode bikarbone u količini od 5.000,00 kg, 1 pošiljka tikvice u količini od 2.006,00 kg, 1 pošiljka susama u količini od 5.000,00 kg;
* **uništenje pošiljki**: 1 pošiljka sjemena heljde u količini od 10,00 kg, 1 pošiljka brašna u količini od 5.000,00 kg, 1 pošiljka merkantilnog krompira u količini od 24.000,00 kg, 1 pošiljka patlidžana u količini od 1.324,00 kg, 1 pošiljka sadnica pomorandži u količini od 90 komada, 1 pošiljka mladog luka u količini od 225,00 kg, 1 pošiljka grejpfruta u količini od 3.020,00 kg;

**Nebezbjedne uništene/vraćene pošiljke**

|  |  |  |  |  |  |  |  |
| --- | --- | --- | --- | --- | --- | --- | --- |
| **Br** | **Datum** | **Proizvod** | **Količina****(kg)** | **Neusaglašenost** | **Razlog** | **MDK****utvrđena** | **MDK****propisana** |
|  | 01.04.2023. |  krastavac | 6.000,00  | rezidue pesticida | / | / | / |
|  | 03.04.2023. |  jagoda | 765,00 | rezidue pesticida | tebulonazol | 0.14 | 0.02 |
|  | 04.04.2023. |  krastavac | 8.470,00 | rezidue pesticida | folpet | 0.24 | 0.03 |
|  | 05.04.2023. |  krastavac | 4.674,00 | rezidue pesticida | chlorpyrifos | 0.054 | 0.02 |
|  | 11.04.2023. |  sjeme paprike | 3,90  | zdravlje bilja | prisustvo virusa | ToBRFV | / |
|  | 12.04.2023. | mladi luk | 190,00  | rezidue pesticida | folpet | 0.11 | 0.03 |
|  | 12.04.2023. | susam | 5.000,00 | rezidue pesticida | chloropyrifos | 0.026 | 0.01 |
|  | 17.04.2023. |  sjeme heljde | 10,00  | zaštita potrošača | istekao rok  | / | / |
|  | 17.04.2023. |  brašno tip 400 | 5.000,00 | kvalitet | povećan sadržaj pepela | 0.47 | 0.45 |
|  | 17.04.2023. |  grejpfrut | 3.020,00 | rezidue pesticida | propikonazol | 0.029 | 0.01 |
|  | 18.04.2023. | mladi luk | 225,00 | rezidue pesticida | folpet | 0.077 | 0.03 |
|  | 19.04.2023. |  tikvica | 2.006,00 | rezidue pesticida | buprofezinmetalaxyl i metalaxyl-M |  0.0380.024 | 0.010.01 |
|  | 20.04.2023. | sadnice pomorandže | 90 kom | zdravlje bilja | prisustvo virusa | CPsV  | / |
|  | 20.04.2023. | sadnice voćna i ukrasnog bilja | 700 kom | nepotpuna dokumentacija | nepotpuna dokumentacija | / | / |
|  | 24.04.2023. | merkantilni krompir | 24.000,00  | kvalitet | kvalitet | / | / |
|  | 24.04.2023. |  patlidžan | 1.324,00 | rezidue pesticida | thiabendazol | 0.3 | 0.026 |
|  | 28.04.2023. |  soda bikarbona | 5.000,00 | kvalitet | natrijum hidrokarbonatpH | 91.49.2 | min 998.0- 8.6 |

**Kontrola izvoza**

Fitosanitarna inspekcija je pri izvozu izvršila pregled i izdala: 376 fitosertifikata za izvoz: ljekovitog bilja, rezane drvene građe i hrane za životinje i 26 fitosertifikata za reexport.

Fitosanitarni inspektori su u izvještajnom periodu naplatili naknade u iznosu od 50,494.21€.